proxectonos/corpus_dominio_legal_administrativo_tmp huggingface dataset:
ORDE do 11 de setembro de 2012 pola que se modifica a Orde do 30 de maio pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia, para o equipamento e mellora das instalacións e locais utilizados para a realización de actividades culturais, cofinanciadas polo Fondo Europeo de Desenvolvemento Regional (Feder), no marco do Programa operativo Feder Galicia 2007-2013 e se procede á súa convocatoria para o 2012.
Consellería de Cultura, Educación e Ordenación Universitaria — III. Outras disposicións — 18/09/2012

Con data do 13 de xuño de 2012 (DOG número 112) publicouse a Orde do 30 de maio de 2012 pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia, para o equipamento e mellora das instalacións e locais utilizados para a realización de actividades culturais, cofinanciadas polo Fondo Europeo de Desenvolvemento Regional (Feder), no marco do Programa operativo Feder Galicia 2007-2013 e se procede á súa convocatoria para o 2012.
No artigo 9.2 da devandita orde establecíase que os beneficiarios da subvención quedan obrigadas a acreditar a realización dos proxectos subvencionados e a xustificar a totalidade do orzamento do proxecto, antes do 1 de outubro de 2012.
Tendo en conta a data de resolución das devanditas axudas, motivada polo elevado volume de solicitudes recibidas e os atrasos experimentados na tramitación das emendas, co fin de viabilizar os procesos de execución e xustificación por parte dos beneficiarios resultantes, sen que con iso se cause prexuízo a terceiros, considérase necesario introducir modificacións no artigo 9.2 da orde do 30 de maio de 2012.
Visto o anterior,
Artigo 1. Ampliación do prazo de xustificación
Ampliar ata o 1 de decembro de 2012, inclusive, o prazo previsto no artigo 9.2 da Orde do 30 de maio de 2012, para acreditar a realización dos proxectos subvencionados e xustificar a totalidade do orzamento do proxecto.
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 11 de setembro de 2012
ORDE do 11 de setembro de 2012 pola que se modifica a Orde do 8 de xuño pola que se establecen as bases reguladoras para a concesión, en réxime de concorrencia competitiva, de subvencións a asociacións, fundacións e entidades culturais sen ánimo de lucro para o equipamento e mellora dos seus locais, cofinanciadas polo Fondo Europeo de Desenvolvemento Regional (Feder), no marco do Programa operativo Feder Galicia 2007-2013 e se procede á súa convocatoria para o 2012.
Consellería de Cultura, Educación e Ordenación Universitaria — III. Outras disposicións — 18/09/2012

Con data do 22 de xuño de 2012 (DOG número 119) publicouse a Orde do 8 de xuño de 2012, pola que se establecen as bases reguladoras para a concesión, en réxime de concorrencia competitiva, de subvencións a asociacións, fundacións e entidades culturais sen ánimo de lucro para o equipamento e mellora dos seus locais, cofinanciadas polo Fondo Europeo de Desenvolvemento Regional (Feder), no marco do Programa operativo Feder Galicia 2007-2013 e se procede á súa convocatoria para o 2012.
No artigo 9.2 da devandita orde establecíase que os beneficiarios da subvención quedan obrigados a acreditar a realización dos proxectos subvencionados e a xustificar a totalidade do orzamento do proxecto, antes do 1 de outubro de 2012.
Tendo en conta a data de resolución das devanditas axudas, motivada polo elevado volume de solicitudes recibidas e os atrasos experimentados na tramitación das emendas, co fin de viabilizar os procesos de execución e xustificación por parte dos beneficiarios resultantes, sen que con iso se cause prexuízo a terceiros, considérase necesario introducir modificacións no artigo 9.2 da Orde do 8 de xuño de 2012.
Visto o anterior,
Artigo 1.
Ampliación do prazo de xustificación
Ampliar ata o 1 de decembro de 2012, inclusive, o prazo límite previsto no artigo 9.2 da Orde do 8 de xuño de 2012, para acreditar a realización dos proxectos subvencionados e xustificar a totalidade do orzamento do proxecto.
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 11 de setembro de 2012
ORDE do 17 de setembro de 2012, pola que se fai pública a ampliación dos importes existentes para a concesión das axudas previstas na Orde do 29 de febreiro de 2012, pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais e se procede á súa convocatoria para o exercicio do ano 2012.
Consellería de Traballo e Benestar — III. Outras disposicións — 18/09/2012

A Orde do 29 de febreiro de 2012 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais e se procede á súa convocatoria para o exercicio do ano 2012 establece no seu artigo 2.2º, na súa redacción dada pola Orde do 13 de xuño de 2012 (DOG nº 114, do 15 de xuño), que os créditos estimados que financian os programas contidos na orde poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que establezan a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo, nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia.
Dado que existen remanentes de crédito procedentes de incorporación de créditos de fondos finalistas que poden ser utilizados para o financiamento desta orde, procede darlles a oportuna publicidade, en cumprimento do disposto no artigo 30 do Decreto 11/2009, do 8 de xaneiro, polo que se aproba o regulamento que desenvolve a Lei 9/2007, do 13 de xuño, de subvencións de Galicia.
Por todo o exposto e no uso das facultades que me foron conferidas,
Artigo 1.
Ampliación de créditos
Amplíase o importe total dos créditos para o financiamento das axudas previstas na Orde do 29 de febreiro de 2012, pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas entidades locais e se procede á súa convocatoria para o exercicio do ano 2012, na aplicación e polo importe seguintes:
12.04.322A.460.0 Código de proxecto 2011 00 596: 1.000.000,00 euros.
Artigo 2.
Prazo de solicitude
Esta modificación non afecta o prazo establecido na referida orde para a presentación de solicitudes.
Disposición derradeira
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 17 de setembro de 2012
RESOLUCIÓN do 11 de setembro de 2012, da Secretaría Xeral de Medios, pola que se modifica o crédito inicial das axudas económicas dirixidas a empresas xornalísticas e de radiodifusión.
Consellería de Presidencia, Administracións Públicas e Xustiza — III. Outras disposicións — 18/09/2012

Mediante Resolución do 16 de maio de 2012, da Secretaría Xeral de Medios, apróbanse as bases reguladoras para a concesión de axudas económicas, en réxime de concorrencia non competitiva, destinadas a empresas xornalísticas e de radiodifusión (DOG núm. 97, do 23 de maio).
Mediante Resolución do 1 de xuño de 2012, da Secretaría Xeral de Medios, convócanse axudas económicas, en réxime de concorrencia non competitiva, destinadas a empresas xornalísticas e de radiodifusión para o ano 2012, (DOG núm.109, do 8 de xuño).
O artigo 4 da convocatoria desta resolución identifica a contía inicial dos créditos destinados a financiar estas, sen prexuízo de ulteriores variacións producidas como consecuencia dunha maior dispoñibilidade orzamentaria nos termos do artigo 31.2 da Lei 9/2007, do 13 de xuño, de subvencións de Galicia. Así, existindo dotacións dispoñibles para esta finalidade, cómpre modificar o importe dos créditos inicialmente asignados coa finalidade de manter esta acción de fomento en niveis axeitados.
Consecuentemente con todo o anterior e en exercicio das facultades que me confire o artigo 3 e a disposición adicional segunda do Decreto 325/2009, do 18 de xuño, de estrutura orgánica dos órganos superiores dependentes da Presidencia da Xunta de Galicia
Artigo único
1. Incrementar o importe da contía máxima dos créditos destinados a dar cobertura orzamentaria á Resolución do 1 de xuño de 2012, da Secretaría Xeral de Medios, pola que se convocan axudas económicas, en réxime de concorrencia non competitiva, destinadas a empresas xornalísticas e de radiodifusión para o ano 2012 en setenta e seis mil novecentos vinte e sete euros con vinte e oito céntimos (76.927,28 €), con cargo á aplicación orzamentaria 04.30.151A.470.1.
2. A presente modificación non afecta o prazo establecido na referida resolución para a presentación de solicitudes nin ao inicio dun novo cómputo de prazo para resolver.
Santiago de Compostela, 11 de setembro de 2012
RESOLUCIÓN do 11 de setembro de 2012 pola que se fai público o resultado do proceso de selección das entidades colaboradoras na xestión das subvencións para garantir o acceso á internet de banda larga vía satélite, cofinanciadas co Feader, en réxime de concorrencia non competitiva (procedemento administrativo MR704A).
Axencia Galega de Desenvolvemento Rural — III. Outras disposicións — 19/09/2012

Pola Resolución do 25 de xuño de 2012 regúlase a selección das entidades colaboradoras na xestión das subvencións para garantir o acceso á internet de banda larga vía satélite, cofinanciadas co Feader, en réxime de concorrencia non competitiva, apróbanse as bases reguladoras das ditas subvencións e convócanse para o ano 2012 (DOG nº 127, do 4 de xullo).
Con data do 6 de setembro de 2012 resolveuse estimar seis solicitudes de obtención da condición de entidade colaboradora e o 11 de setembro asináronse os convenios de colaboración entre Agader e as entidades colaboradoras, de acordo co previsto no artigo 12 das bases reguladoras.
Segundo dispón o punto terceiro da Resolución do 25 de xuño polo que se convocan as subvencións para o ano 2012, o prazo para presentar solicitudes de axuda comezará o día seguinte ao da publicación no DOG da relación de entidades colaboradoras seleccionadas. A presentación de solicitudes realizarase necesariamente a través de calquera das entidades colaboradoras seleccionadas.
De acordo co anterior,
Facer público, no Diario Oficial de Galicia e na páxina web de Agader http://agader.xunta.es, o resultado do proceso de selección das entidades colaboradoras na xestión das subvencións para garantir o acceso á internet de banda larga vía satélite.
A relación de entidades colaboradoras seleccionadas xúntase a esta resolución como anexo.
Santiago de Compostela, 11 de setembro de 2012
RESOLUCIÓN do 4 de setembro de 2012, da Dirección Xeral de Xustiza, pola que se aproban as listaxes provisionais das solicitudes admitidas e excluídas do programa correspondente ás axudas do Fondo de Acción Social do ano 2012 para o persoal ao servizo da Administración de xustiza con destino na Comunidade Autónoma de Galicia.
Consellería de Presidencia, Administracións Públicas e Xustiza — III. Outras disposicións — 19/09/2012

De conformidade co establecido no punto 5 –Procedemento– das condicións xerais da convocatoria de acción social do ano 2012 para o persoal ao servizo da Administración de xustiza con destino na Comunidade Autónoma de Galicia, á cal se lle deu publicidade por medio da Resolución do 8 de xuño de 2012, da Dirección Xeral de Xustiza, publicada no
Diario Oficial de Galicia
nº 127, do 4 de xullo; esta dirección xeral
Primeiro. Aprobar as listaxes provisionais das solicitudes admitidas e excluídas do programas III (axuda discapacidades).
En aplicación da Lei orgánica de protección de datos de carácter persoal, a admisión ou a exclusión dos solicitantes do programa III (axuda discapacidades) comunicarase persoalmente aos interesados.
Segundo. Os/as solicitantes destes programas poderán formular alegacións no prazo de 15 días naturais a partir do seguinte ao da notificación desta resolución, de acordo co establecido no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, e no dito punto 5 do acordo sobre criterios de repartición do Fondo de Acción Social para o exercicio 2012. A presentación da documentación cómpre facela nos rexistros xerais dos órganos administrativos establecidos no artigo 38 da mencionada Lei 30/1992 e dirixilos á Dirección Xeral de Xustiza da Consellería de Presidencia, Administracións Públicas e Xustiza (praza de Europa, 5A-4º, polígono das Fontiñas, 15781 Santiago de Compostela).
Santiago de Compostela, 4 de setembro de 2012
RESOLUCIÓN do 28 de agosto de 2012 pola que se procede á publicación da relación dos beneficiados e o importe das bolsas concedidas en virtude da Orde do 9 de maio de 2012 pola que se establecen as bases reguladoras de bolsas de formación en materia de arquivos e se convocan as correspondentes ao programa 2012.
Consellería de Cultura, Educación e Ordenación Universitaria — III. Outras disposicións — 21/09/2012

En cumprimento do disposto no artigo 15 da Lei 9/2007, do 13 de xuño, de subvencións de Galicia, e do artigo 8 da Orde do 9 de maio de 2012, pola que se establecen as bases reguladoras de bolsas de formación en materia de arquivos e se convocan as correspondentes ao programa 2012, procédese á publicación dos adxudicatarios, suplentes e excluídos.
Obxecto da axuda: as bolsas irán destinadas a actividades de formación relacionadas coa organización e descrición ou con outros procesos que integran o tratamento técnico dos fondos documentais custodiados nos arquivos municipais de Galicia e outros arquivos de interese galego.
Os bolseiros realizarán a súa actividade nos arquivos a que sexan destinados e nos servizos centrais da Consellería de Cultura, Educación e Ordenación Universitaria e serán tutelados, coordinados e dirixidos polos seus servizos técnicos de arquivos.
As bolsas terán unha duración de seis meses (6) contados a partir da data de incorporación que estableza a Secretaría Xeral de Cultura de acordo co centro de destino.
Norma reguladora: Orde do 9 de maio de 2012 pola que se establecen as bases reguladoras de bolsas de formación en materia de arquivos e se convocan as correspondentes ao programa (Diario Oficial de Galicia nº 96, do 22 de maio).
Crédito orzamentario: 111.762 € (cento once mil setecentos sesenta e dous euros) recollido na aplicación orzamentaria 15.20.432A.480.5 dos orzamentos xerais da Comunidade Autónoma de Galicia para os anos 2012 e 2013.
Beneficiarios: os beneficiarios e o importe das bolsas figuran no anexo a esta resolución.
Contra esta resolución que pon fin á vía administrativa cabe interpoñer recurso potestativo de reposición no prazo dun mes contado a partir da data de notificación desta aos interesados ou recurso contencioso-administrativo perante o Tribunal Superior de Xustiza de Galicia, no prazo de dous meses contados desde a data de notificación.
Santiago de Compostela, 28 de agosto 2012
1. Suplentes.
2. Excluídos.
RESOLUCIÓN do 10 de setembro de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 137/2012, interposto por Rosa María Fernández Otero e outros.
Consellería de Facenda — III. Outras disposicións — 21/09/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 137/2012, interposto por Rosa María Fernández Otero, Fuensanta Nieto Martínez, María Luísa Martínez Otero, contra a Resolución do 16 de decembro de 2011, pola que se ordena a publicación do acordo do Consello da Xunta de Galicia do 15 de decembro, que aproba a relación de postos de traballo do Decreto lexislativo 1/2008, do 13 de marzo, e da Lei 17/1989, do 23 de outubro, da Consellería de Sanidade e do Servizo Galego de Saúde, agás os servizos veterinarios de saúde pública (DOG nº 247, do 28 de decembro).
En consecuencia, esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento, e son emprazadas para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 10 de setembro de 2012
RESOLUCIÓN do 18 de setembro de 2012 pola que se fan públicas as candidaturas presentadas nas xuntas electorais provinciais da Coruña, Lugo, Ourense e Pontevedra para as eleccións ao Parlamento de Galicia de 2012.
Consellería de Presidencia, Administracións Públicas e Xustiza — III. Outras disposicións — 19/09/2012

En cumprimento do disposto no artigo 21.4 da Lei 8/1985, do 13 de agosto, de eleccións ao Parlamento de Galicia, en concordancia co artigo 47.1 da Lei orgánica 5/1985, do 19 de xuño, de réxime electoral xeral, logo de comunicación das xuntas electorais provinciais da Coruña, Lugo, Ourense e Pontevedra, fanse públicas as candidaturas presentadas nas ditas circunscricións para as eleccións ao Parlamento de Galicia, que terán lugar o día 21 de outubro de 2012.
Santiago de Compostela, 18 de setembro de 2012
Manuel Ferreiro González, secretario da Xunta Electoral Provincial da Coruña,
CERTIFICO:
Que, dentro do prazo que establece o artigo 45 da Lei orgánica 5/1985, do 19 de xuño, do réxime electoral xeral, foron presentadas nesta circunscrición electoral da Coruña ás eleccións ao Parlamento de Galicia, convocadas polo Decreto 147/2012, do 27 de agosto, as seguintes candidaturas:
Circunscrición electoral: A Coruña
Alberto García Tobío, secretario da Xunta Electoral Provincial de Lugo
CERTIFICO:
Que as candidaturas presentadas nas eleccións ao Parlamento de Galicia convocadas polo Decreto 174/2012, do 27 de agosto, con expresión dos candidatos incluídos en cada unha delas, son as que a seguir se relacionan, acordándose a súa publicación no
Diario Oficial de Galicia
, de conformidade co establecido no artigo 21.4 da Lei de eleccións ao Parlamento de Galicia e no artigo 47.1 da Lei orgánica do réxime electoral xeral.
Circunscrición electoral: Lugo
Margarita Peña Bonet, secretaria da Xunta Electoral Provincial de Ourense,
CERTIFICO:
Que, dentro do prazo que establecen os artigos 47.1 da Lei orgánica 5/1985, do 19 de xuño, do réxime electoral xeral, e 21.4 da Lei orgánica 8/1985, do 13 de agosto, de eleccións ao Parlamento de Galicia, foron presentadas nesta circunscrición electoral de Ourense, ás eleccións ao Parlamento de Galicia, convocadas polo Decreto 174/2012, do 27 de agosto, as seguintes candidaturas:
Circunscrición electoral: Ourense
E para que conste e para a súa publicación no
Diario Oficial de Galicia
, expido esta certificación en Ourense o dezasete de setembro de dous mil doce.
María Jesús Prieto Toranzo, secretaria da Xunta Electoral Provincial de Pontevedra,
CERTIFICO:
Que dentro do prazo que establecen os artigos 47.1 da Lei orgánica 5/1985, do 19 de xuño, do réxime electoral xeral, e 21.4 da Lei orgánica 8/1985, do 13 de agosto, de eleccións ao Parlamento de Galicia, foron presentadas nesta circunscrición electoral de Pontevedra, ás eleccións ao Parlamento de Galicia convocadas polo Decreto 174/2012, do 27.8.2012 (DOG nº 163, do 28.8.2012), as seguintes candidaturas:
Circunscrición electoral: Pontevedra
E para que conste e para a súa publicación no
Diario Oficial de Galicia
, expido a presente certificación que asino en Pontevedra o dezaoito de setembro de dous mil doce.
RESOLUCIÓN do 10 de setembro de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 136/2012, interposto por María del Pilar Porto Novo.
Consellería de Facenda — III. Outras disposicións — 21/09/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 136/2012, interposto por María del Pilar Porto Novo, contra a Resolución do 16 de decembro de 2011 pola que se ordena a publicación do Acordo do Consello da Xunta de Galicia do 15 de decembro, que aproba a relación de postos de traballo do Decreto lexislativo 1/2008, do 13 de marzo, e da Lei 17/1989, do 23 de outubro, da Consellería de Sanidade e do Servizo Galego de Saúde, agás os servizos veterinarios de saúde pública (DOG nº 247, do 28 de decembro).
En consecuencia, esta dirección xeral acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento, e son empradas para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ao da publicación desta resolución no
Diario Oficial de Galicia
.
Santiago de Compostela, 10 de setembro de 2012
RESOLUCIÓN do 16 de xullo de 2012, da Dirección Xeral da Función Pública, pola que se emprazan os interesados no recurso contencioso-administrativo P.O. 782/2011, interposto polo Colexio Oficial de Biólogos de Galicia.
Consellería de Facenda — III. Outras disposicións — 31/07/2012

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo P.O. 782/2011, interposto polo Colexio Oficial de Biólogos, contra a Resolución do 22 de xullo de 2011, pola que se ordena a publicación do Acordo do Consello da Xunta de Galicia do 21 de xullo de 2011, que aproba a relación de postos de traballo das consellerías do Mar, Medio Rural e Sanidade con respecto aos servizos de veterinarios (DOG nº 141, do 22 de xullo).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo á referida sala, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contado desde o seguinte ao da publicación desta resolución no
Diario Oficial de Galicia
.
Santiago de Compostela, 16 de xullo de 2012
RESOLUCIÓN do 7 de setembro de 2012 pola que se dá publicidade aos convenios de colaboración subscritos por este organismo no segundo cuadrimestre do ano 2012.
Instituto Galego de Seguridade e Saúde Laboral — III. Outras disposicións — 20/09/2012

O artigo 11.1 da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único.
Dar publicidade á relación dos convenios subscritos polo Instituto Galego de Seguridade e Saúde Laboral nos meses de maio, xuño, xullo e agosto do ano 2012, que se incorpora como anexo a esta resolución.
Santiago de Compostela, 7 de setembro de 2012
CORRECCIÓN de erros. Resolución do 10 de febreiro de 2012, da Dirección Xeral de Formación e Colocación, pola que se convocan probas de avaliación en competencias clave para acceder ás accións formativas dos novos certificados de profesionalidade de nivel 2 e 3 de cualificación dentro da formación profesional para o emprego na Comunidade Autónoma de Galicia.
Consellería de Traballo e Benestar — III. Outras disposicións — 27/02/2012

Advertido erro na resolución antes citada, publicada no
Diario Oficial de Galicia
n.º 34, do 17 de febreiro de 2012, cómpre facer a seguinte corrección:
Na páxina 6178 debe sustituirse o anexo I en castelán polo anexo I en galego.
CORRECCIÓN de erros.-Decreto 59/2012, do 19 de xaneiro, polo que se establecen as condicións e o procedemento para a homologación pola Academia Galega de Seguridade Pública de cursos impartidos por outras entidades.
Consellería de Presidencia, Administracións Públicas e Xustiza — I. Disposicións xerais — 16/02/2012

Advertido erro no citado decreto, publicado no
Diario Oficial de Galicia
número 26, do martes 7 de febreiro de 2012, cómpre efectuar a seguinte corrección:
Na páxina 5224, no artigo 4.2, onde di: «A solicitude presentarase, como mínimo, con dous meses de antelación ao día sinalado para o comezo do curso, no Rexistro da Academia Galega de Seguridade Pública, ou en calquera outro dos lugares previstos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común», debe dicir: «A solicitude presentarase, como mínimo, con dous meses de antelación ao día sinalado para o comezo do curso, no Rexistro da Academia Galega de Seguridade Pública, ou en calquera outro dos lugares previstos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común. Tamén se poderá presentar electronicamente a través da sede electrónica da Xunta de Galicia, no enderezo https://sede.xunta.es».
DECRETO 69/2012, do 9 de febreiro, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 15/02/2012

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG n.º 133, do 12 de xullo), e nos artigos 8 e 9.e) do Regulamento de réxime interno deste (DOG n.º 114, do 11 de xuño de 1996), e de acordo coas propostas efectuadas polo S.N. de CC.OO. de Galicia e a Confederación de Empresarios de Galicia,
Artigo 1.
Que cese como membro titular do Consello Económico e Social de Galicia Melchor Roel López, en representación do S.N. de CC.OO. de Galicia.
Artigo 2.
Que cese como membro suplente do Consello Económico e Social de Galicia Alfonso Varela Vázquez, en representación da Confederación de Empresarios de Galicia.
Santiago de Compostela, nove de febreiro de dous mil doce.
DECRETO 72/2012, do 2 de febreiro, polo que se dispón o nomeamento de vogais do Consello de Administración do ente público Portos de Galicia.
Consellería do Medio Rural e do Mar — II. Autoridades e persoal — 15/02/2012

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo, e no citado artigo sinálase a composición do Consello de Administración, así como a forma de nomeamento e cesamento dos seus vogais; todos eles serán nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O Decreto 227/1995, do 20 de xullo, no artigo 10.1 determina que formarán parte do Consello de Administración do ente público Portos de Galicia sete (7) vogais nomeados en representación dos sectores económicos relacionados coas actividades portuarias, dos cales tres (3) serán nomeados en representación das cámaras de comercio de Galicia.
Así mesmo, o artigo 10.9 do Decreto 227/1995, do 20 de xullo, dispón que as vacantes que se produzan no Consello de Administración serán cubertas no mes seguinte á data en que se produciu a vacante e polo tempo que falte para completar o mandato de quen causou a vacante.
Por conseguinte, e vistas as propostas remitidas, é preciso proceder á renovación dos vogais representantes das cámaras de comercio de Galicia, vista a proposta do presidente do ente público Portos de Galicia, por proposta da conselleira, e logo de deliberación do Consello da Xunta de Galicia na súa reunión do día dous de febreiro de dous mil doce,
Artigo 1.
O nomeamento como vogal titular do Consello de Administración do ente público Portos de Galicia, en representación da Cámara de Comercio da Coruña e polo tempo que falte para completar o mandato de quen causou a vacante: Marcelo Castro-Rial Schuler.
Artigo 2.
O nomeamento como vogal titular do Consello de Administración do ente público Portos de Galicia, en representación da Cámara de Comercio de Pontevedra e polo tempo que falte para completar o mandato de quen causou a vacante: Francisco M. Moldes López.
Artigo 3.
O nomeamento como vogal titular do Consello de Administración do ente público Portos de Galicia, en representación da Cámara de Comercio de Lugo e polo tempo que falte para completar o mandato de quen causou a vacante: Eduardo J. Núñez-Torrón Freijo.
Santiago de Compostela, dous de febreiro de dous mil doce.
DECRETO 71/2012, do 9 de febreiro, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 15/02/2012

En virtude do establecido nos artigos 8, parágrafo terceiro, e 9.1.º da Lei 6/1995, do 28 de xuño, pola que se crea o Consello Económico e Social de Galicia (DOG n.º 133, do 12 de xullo), e nos artigos 8 e 10 do Regulamento de réxime interno deste (DOG n.º 114, do 11 de xuño de 1996), e de acordo coas propostas efectuadas polo S.N. de CC.OO. de Galicia e pola Confederación de Empresarios de Galicia,
Artigo 1.
Nomear membro titular do Consello Económico e Social de Galicia a Asunción Esteban Ceballos, en representación do S.N. de CC.OO. de Galicia.
Artigo 2.
Nomear membro suplente do Consello Económico e Social de Galicia a Ángel Fernández Presas, en representación da Confederación de Empresarios de Galicia.
Santiago de Compostela, nove de febreiro de dous mil doce.
DECRETO 68/2012, do 9 de febreiro, polo que se nomea directora xeral de Promoción do Emprego a María Amparo González Méndez.
Consellería de Traballo e Benestar — II. Autoridades e persoal — 10/02/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Traballo e Benestar, e logo de deliberación do Consello da Xunta de Galicia, na súa reunión do día nove de febreiro de dous mil doce,
Nomeo directora xeral de Promoción do Emprego a María Amparo González Méndez.
Santiago de Compostela, nove de febreiro de dous mil doce.
DECRETO 70/2012, do 2 de febreiro, polo que se dispón o cesamento de vogais do Consello de Administración do ente público Portos de Galicia.
Consellería do Medio Rural e do Mar — II. Autoridades e persoal — 15/02/2012

O Consello de Administración é o órgano superior colexiado de dirección do ente público Portos de Galicia, tal e como se dispón no artigo 10 do Regulamento do ente aprobado polo Decreto 227/1995, do 20 de xullo, e no citado artigo sinálase a composición do Consello de Administración, así como a forma de nomeamento e cesamento dos seus vogais; todos eles serán nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
Entre as causas de cesamento, o devandito artigo 10 do Regulamento do ente público Portos de Galicia, no seu número 8, establece, entre outras, a perda da condición que habilitou o vogal para ser proposto, ou a proposta emanada do presidente, por iniciativa propia ou das institucións, corporacións ou organismos que propuxeron o nomeamento; establece tamén este citado número 8, que os vogais representantes dos sectores económicos relacionados coas actividades portuarias, das administracións locais e do persoal, agás as causas de cesamento que nel se consignan, desempeñarán o seu cargo durante catro anos. Así mesmo, o citado artigo 10 dispón no seu número 10 que os vogais representantes das administracións locais e dos sectores económicos relacionados coas actividades portuarias se renovarán por metades cada dous anos e poderán ser reelixidos unha soa vez ao finalizaren o seu mandato.
Por conseguinte, recibida proposta de cesamento e novo nomeamento de vogais representantes das cámaras de comercio de Galicia, en representación dos sectores económicos relacionados coas actividades portuarias, no Consello de Administración do ente público, á vista da proposta do presidente do ente público Portos de Galicia, por proposta da conselleira do Medio Rural e do Mar, e logo de deliberación do Consello da Xunta de Galicia na súa reunión do día dous de febreiro de dous mil doce,
Artigo 1.
O cesamento como vogal titular do Consello de Administración do ente público Portos de Galicia, en representación da Cámara de Comercio da Coruña, agradecéndolle os servizos prestados: Juan Antonio Quiroga Lage.
Artigo 2.
O cesamento como vogal titular do Consello de Administración do ente público Portos de Galicia, en representación da Cámara de Comercio de Pontevedra, agradecéndolle os servizos prestados: Juan Carlos González Fernández.
Artigo 3.
O cesamento como vogal titular do Consello de Administración do ente público Portos de Galicia, en representación da Cámara de Comercio de Lugo, agradecéndolle os servizos prestados: Antonio Pertejo Castaño.
Santiago de Compostela, dous de febreiro de dous mil doce.
ORDE do 10 de febreiro de 2012 pola que se modifica a do 19 de febreiro de 2009 pola que se regulan as probas libres para a obtención do título de graduado en educación secundaria obrigatoria para persoas maiores de dezaoito anos.
Consellería de Cultura, Educación e Ordenación Universitaria — I. Disposicións xerais — 20/02/2012

Por Orde do 19 de febreiro de 2009 (DOG do 4 de marzo) a Consellería de Educación e Ordenación Universitaria regulou as probas para a obtención do título de graduado en educación secundaria para persoas maiores de dezaoito anos, en cumprimento do disposto pola Lei orgánica 2/2006, do 3 de maio, de educación, no seu artigo 68, punto 2.º, que establece que lles corresponde ás administracións educativas organizar periodicamente probas para que as persoas maiores de dezaoito anos poidan obter directamente o título de graduado en educación secundaria obrigatoria.
A experiencia da realización destas probas nos anos de vixencia da mencionada orde aconsella modificar as datas da súa realización, ante a imposibilidade de realizar nos centros educativos as tarefas de xestión das probas durante o mes de xuño, que coincide cos períodos de avaliación final neses centros.
En virtude do exposto, e para facer compatible a realización das mencionadas probas cos recursos organizativos dispoñibles nos centros educativos,
Artigo 1.
Modifícase o artigo 5 da Orde do 19 de febreiro de 2009 pola que se regulan as probas libres para a obtención do título de graduado en educación secundaria obrigatoria para persoas maiores de dezaoito anos, que queda redactado como segue:
«Artigo 5.
Convocatoria
.
1. As probas serán convocadas por resolución da Dirección Xeral de Educación, Formación Profesional e Innovación Educativa nunha ou máis convocatorias de carácter ordinario todos os anos. Cando exista unha cantidade suficiente de alumnado que, pola súa situación profesional ou de dispoñibilidade de tempo, acredite xustificadamente que non pode realizar as probas na convocatoria ordinaria, a Dirección Xeral de Educación, Formación Profesional e Innovación Educativa poderá convocalas noutras datas de xeito extraordinario.
2. Na resolución da correspondente convocatoria estableceranse as datas concretas de matriculación e de realización das probas, así como os centros en que se vaian realizar».
Disposición derradeira primeira.
Autorízase a Dirección Xeral de Educación, Formación Profesional e Innovación Educativa para ditar as instrucións precisas para a aplicación desta orde.
Disposición derradeira segunda.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de febreiro de 2012.
CORRECCIÓN de erros. Orde do 27 de decembro de 2012 pola que se establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
Consellería do Medio Rural — III. Outras disposicións — 01/02/2012

Advertido erro na citada orde, publicada no
Diario Oficial de Galicia
número 4, do 5 de xaneiro de 2012, cómpre efectuar as seguintes correccións:
Na liña 2.ª do punto 4.1 do artigo 4, onde di: «no punto 12.3», debe dicir: «no punto 10.3».
Na liña 5.ª do punto 10.2 do artigo 10, onde di: «no artigo 7», debe dicir: «no artigo 5».
No punto 10.3 do artigo 10, na liña 4.ª, onde di: «o punto 10.2», debe dicir: «o punto 8.2».
No punto 10.3 do artigo 10, no punto 2 da documentación xustificativa en xeral, onde di: «artigo 5», debe dicir: «artigo 4».
No punto 10.5 do artigo 10, no primeiro parágrafo, onde di: «punto 12.3», debe dicir: «punto 10.3».
No punto 10.5 do artigo 10, no segundo parágrafo, onde di: «punto 12.2»…….«punto 12.4», debe dicir: «punto 10.2»…….«punto 10.4».
No parágrafo 2.º do punto 2 do artigo 11, onde di: «30.000 euros.», debe dicir: «50.000 euros».
Na liña 1.ª do punto 20.3 do artigo 11, onde di: «antes de levar a cabo a valoración das solicitudes de axuda», debe dicir: «antes de levar a cabo a aprobación das axudas».
Esta modificación non afecta o prazo establecido na referida orde para a presentación de solicitudes.
RESOLUCIÓN do 23 de xaneiro de 2012 pola que se dá publicidade á publicación das entidades colaboradoras dos plans Renove Electrodomésticos, de Fiestras, de Equipos de Iluminación Interior e Equipamentos de Climatización.
Instituto Enerxético de Galicia — III. Outras disposicións — 01/02/2012

Co obxecto de executar o Plan de Traballo 2011, que desenvolveu, no referido ano, o Convenio marco de colaboración entre o IDAE e o Inega para a definición e posta en práctica das actuacións consideradas no Plan de Acción da Estratexia de Aforro e Eficiencia Enerxética no ámbito territorial da Comunidade Autónoma de Galicia, procedeuse á convocatoria dos plans Renove de Electrodomésticos, de Fiestras, de Equipos de Iluminación Interior e de Equipamentos de Climatización. Dentro da convocatoria destes plans figuraba a selección das entidades colaboradoras para o desenvolvemento de cada un deles.
Terminada a selección, de conformidade co establecido nos artigos 8.a.6 e 8.b.6 da Resolución do 12 de setembro de 2011 pola que se establecen as bases reguladoras para a concesión de subvencións en réxime de concorrencia non competitiva relativas ao Plan Renove de Electrodomésticos, regúlase a selección de entidades colaboradoras que participarán na súa xestión e se convocan as mencionadas axudas, no artigo 8.8 da Resolución do 1 de decembro de 2011 pola que se establecen as bases reguladoras para a concesión de subvencións en réxime de concorrencia non competitiva relativa ao Plan Renove de Fiestras, así como a selección de entidades colaboradoras que participarán na súa xestión, e se convocan as mencionadas axudas como anticipadas de gasto, do artigo 8.8 da Resolución do 15 de decembro de 2011, pola que se establecen as bases reguladoras para a concesión de subvencións en réxime de concorrencia non competitiva relativa ao Plan Renove de Equipos de Iluminación Interior, se regula a selección de entidades colaboradoras que participarán na súa xestión, e se convocan as devanditas axudas como anticipadas de gasto e do artigo 8.8 da Resolución do 13 de decembro de 2011 pola que se establecen as bases reguladoras para a concesión de subvencións en réxime de concorrencia non competitiva relativa ao Plan Renove de Equipamentos de Climatización, se regula a selección de entidades colaboradoras que participarán na súa xestión, e se convocan as mencionadas axudas como anticipadas de gasto,
Primeiro. Dar conta da publicación das entidades colaboradoras adheridas aos referidos plans Renove, que se poderá consultar na páxina web do Inega, http://www.inega.es
Segundo. Publicar a presente resolución no
Diario Oficial de Galicia
para os efectos previstos no artigo 59.6 da Lei 30/1992, do 26 de novembro.
Santiago de Compostela, 23 de xaneiro de 2012.
CORRECCIÓN de erros. Resolución do 16 de xaneiro de 2012 pola que se fai pública a modificación das bases de xestión económico-financeira do Instituto Galego de Promoción Económica (Igape).
Instituto Galego de Promoción Económica — III. Outras disposicións — 08/02/2012

Advertido un erro na referida resolución, publicada no DOG n.º 20, do 30 de xaneiro de 2012, procede facer a seguinte corrección:
Na páxina 4210, no punto 3.1., onde di: «3.1. A resolución das solicitudes de axudas cando o importe da subvención supere os 4 millóns de euros»., debe dicir: «3.1. A resolución das solicitudes de axudas cando o importe da subvención supere os 3 millóns de euros».
CORRECCIÓN de erros. Orde do 13 de xaneiro de 2012 pola que se ditan instrucións sobre a confección de nóminas do persoal ao servizo da Administración autonómica para o ano 2012.
Consellería de Facenda — III. Outras disposicións — 08/02/2012

Advertido erro na citada orde, publicada no DOG n.º 13, do 19 de xaneiro de 2012, debe facerse a seguinte corrección:
Na páxina 2.954, no ANEXO I , a) Administración da Xunta de Galicia, no encabezamento do segundo cadro, onde figura: «Contía adicional. Artigos 12.dous, 17, 18 e 21 da Lei 16/2007, do 26 de decembro», debe dicir: «Contía adicional. Artigos 12.dous, 18 e 21 da Lei 16/2007, do 26 de decembro».
RESOLUCIÓN do 7 de febreiro de 2012 pola que se corrixen erros producidos na publicación da Resolución do 30 de xaneiro de 2012, da Secretaría Xeral da Emigración, pola que se convoca e regula para o ano 2012 o programa de axudas para a participación en actividades de campamentos e campos de traballo dirixidos a mozos e mozas de orixe galega ou descendentes de galegos e que residan no exterior.
Consellería de Presidencia, Administracións Públicas e Xustiza — III. Outras disposicións — 08/02/2012

O 7 de febreiro de 2012 publicouse no
Diario Oficial de Galicia
n.º 26 a Resolución do 30 de xaneiro de 2012, da Secretaría Xeral da Emigración, pola que se convoca e regula para o ano 2012, o programa de axudas para a participación en actividades de campamentos e campos de traballo dirixidos a mozos e mozas de orixe galega ou descendentes de galegos e que residen no exterior, sen os anexos correspondentes.
Advertido este erro procédese á publicación dos anexos.
O prazo de presentación de solicitudes será dun mes contado desde o día seguinte ao da data de publicación desta corrección de erros no
Diario Oficial de Galicia
.
Santiago de Compostela, 7 de febreiro de 2012.
CORRECCIÓN de erros. Orde do 15 de decembro de 2011 pola que se regulan os ficheiros de datos de carácter persoal existentes nesta consellería.
Consellería de Traballo e Benestar — III. Outras disposicións — 02/02/2012

Advertidos erros na referida orde, publicada no DOG n.º 246, do 27 de decembro de 2011, cómpre efectuar as seguintes correccións:
Na páxina 38211, no punto 7 do anexo II, sobre o destino dos datos ou previsións que se adopten para a súa destrución referente ao ficheiro de Xestión de actividades do Centro de Novas Tecnoloxías de Galicia, onde di: «Inclusión no ficheiro «Actividades dirixidas á ciudadanía», creado por esta orde», debe dicir: «Inclusión no ficheiro «Formación (Servizo Público de Emprego)» creado por esta orde».
RESOLUCIÓN do 20 de xaneiro de 2012, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no terceiro cuadrimestre do ano 2011.
Consellería de Facenda — III. Outras disposicións — 01/02/2012

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
Artigo único.
Dar publicidade á relación dos convenios subscritos pola Consellería de Facenda nos meses de setembro, outubro, novembro e decembro do ano 2011, que se incorpora como anexo a esta resolución.
Santiago de Compostela, 20 de xaneiro de 2012.
Convenios de colaboración subscritos pola Consellería de Facenda nos meses de setembro, outubro, novembro e decembro de 2011.
DECRETO 57/2012, do 2 de febreiro, polo que se nomea director da entidade pública empresarial Augas de Galicia a Francisco Menéndez Iglesias.
Consellería de Medio Ambiente, Territorio e Infraestruturas — II. Autoridades e persoal — 03/02/2012

En virtude do establecido nos artigos 15.2 da Lei 9/2010, do 4 de novembro, de augas de Galicia, 14.1 do Estatuto da entidade pública empresarial Augas de Galicia, aprobado polo Decreto 32/2012, do 12 de xaneiro, e 4.13 e 34.2 da Lei de Galicia 1/1983, do 22 de febreiro, de normas reguladoras da Xunta e da súa Presidencia, oído o Consello Reitor da entidade e por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia, na súa reunión do dous de febreiro de dous mil doce,
Nomeo director da entidade pública empresarial Augas de Galicia a Francisco Menéndez Iglesias.
Santiago de Compostela, dous de febreiro de dous mil doce.
DECRETO 56/2012, do 2 de febreiro, polo que se dispón o cesamento de Francisco Menéndez Iglesias como presidente do organismo autónomo Augas de Galicia.
Consellería de Medio Ambiente, Territorio e Infraestruturas — II. Autoridades e persoal — 03/02/2012

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia, na súa reunión do día dous de febreiro de dous mil doce,
Que cese, por pase a outro destino, Francisco Menéndez Iglesias como presidente do organismo autónomo Augas de Galicia, agradecéndolle os servizos prestados.
Santiago de Compostela, dous de febreiro de dous mil doce.
DECRETO 54/2012, do 2 de febreiro, polo que se dispón que cese Roberto Castro García como director xeral de Relacións Institucionais e Parlamentarias.
Consellería de Presidencia, Administracións Públicas e Xustiza — II. Autoridades e persoal — 03/02/2012

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día dous de febreiro de dous mil doce,
Que cese, por petición propia, Roberto Castro García como director xeral de Relacións Institucionais e Parlamentarias, agradecéndolle os servizos prestados.
Santiago de Compostela, dous de febreiro de dous mil doce.
DECRETO 55/2012, do 2 de febreiro, polo que se dispón o cesamento de Francisco Menéndez Iglesias como presidente do Consello de Administración da Empresa Pública de Obras e Servizos Hidráulicos.
Consellería de Medio Ambiente, Territorio e Infraestruturas — II. Autoridades e persoal — 03/02/2012

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia, na súa reunión do día dous de febreiro de dous mil doce,
Que cese, por pase a outro destino, Francisco Menéndez Iglesias como presidente do Consello de Administración da Empresa Pública de Obras e Servizos Hidráulicos, agradecéndolle os servizos prestados.
Santiago de Compostela, dous de febreiro de dous mil doce.